NaiveNeuron/SloPal huggingface dataset:
Žitňanská, Lucia, poslankyňa NR SR (2012-11-06):
Ďakujem pekne. Pán predseda, v rozprave nebol podaný žiadny procedurálny návrh. Prosím, dajte hlasovať o tom, že Národná rada sa uznesie prerokovať predložený návrh zákona v druhom čítaní.
Potocký, Milan, poslanec NR SR (2021-06-24):
Ďakujem za slovo. Pán Kuffa, ja sa budem už opakovať, už som povedal, že som politik, ktorý je proti potratom. A som za ich sprísnenie. Ale tiež som vám povedal, že jednoduché skratky k dôležitým veciam v živote nevedú. Sám ste vo svojej, vo svojom prejave pripustil, že máme tu zákon, ktorý zakazuje vraždy, a sám ste povedal, že vrážd je viac. Máme tu zákon proti drogám a narkomanov je stále viac. Preto sa obávam, že aj keď tento zákon schválime, čo si prajem, nedosiahneme hneď tú zmenu, ako by sme si predstavovali. A tiež nepovažujem za správnu cestu, ak kresťania budeme používať tu v pléne argumenty: „Ty si matka vrahyňa, zabíjaš svoje dieťa.“ Nie, poďme opačne. My prebuďme v tej matke cit a v tej rodine zodpovednosť za to dieťa. My hovorme: „To, čo nosíš pod srdcom, to, že čakáš dieťa, je požehnanie, je láska.“ Nehovorme matkám: „Ste vrahyne.“ Prebuďme v nich lásku. Ďakujem pekne. (Potlesk.)
Hrnčiar, Andrej, podpredseda NR SR (2019-05-09):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto hlási do rozpravy ústne. Nech sa páči, pani poslankyňa Gaborčáková. Končím možnosť nahlásiť sa do rozpravy.
Blanár, Juraj, podpredseda NR SR (2022-05-19):
Pán predseda výboru Susko, s faktickou poznámkou.
Szalay, Tomáš, poslanec NR SR (2024-02-27):
Takže, prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
D. Lipšic, poslanec: (2009-06-23):
To je všetko, pán predsedajúci. Otvorte, prosím, rozpravu, do ktorej sa i hlásim
Bugár, Béla, podpredseda NR SR (2016-09-22):
Pán poslanec Kollár, nech sa páči.
Poliačik, Martin, poslanec NR SR (2013-10-28):
Ďakujem. Janko, v zásade súhlasím, je dobré zvyšovať povedomie ľudí o tom, akým spôsobom je znečisťované ovzdušie v ich okolí. Ale prečo tabuľu? Prečo niečo, čo je viazané na konkrétne miesto, čo vidí iba ten, ktorý ide okolo? Podľa mňa aj lacnejšie, aj zmysluplnejšie by bolo dať povinnosť takýmto znečisťovateľom ovzdušia zverejňovať stavy namerané v okolitom regióne na svojej internetovej stránke. No tým pádom ktokoľvek, kto má záujem o tú informáciu, tak pri dnešnej penetrácii internetu na Slovensku už nemá tak veľký problém sa k nej dostať. A tak isto tretí sektor, ktorý by chcel napríklad vytvárať aplikácie pre smartfóny, ktoré by zhromažďovali všetky informácie a dajme tomu vytvárali digitálne mapy, by mali oveľa jednoduchšie čerpať informácie z takýchto zdrojov. A myslím si, že v digitálnom veku 21. storočia sa spoliehať na analógové cedule vyvesené v krajine, už je proste myslenie, ktoré nejde s dobou. Myslím si, že dať to na internet, aby sa s tými dátami dalo lepšie pracovať, by bolo niečo, čo by výraznejšie pomohlo k informovanosti, nestálo by to tie firmy toľko peňazí a koniec koncov by to bolo prospešnejšie, ako stavať tie cedule.
Blaha, Ľuboš, podpredseda NR SR (2023-12-19):
Pani poslankyňa Veronika Šrobová.
Ďuriš Nicholsonová, Lucia, podpredsedníčka NR SR (2016-11-29):
Milá kolegyňa, kolegovia, želám vám pekný večer. (Prerušenie rokovania o 19.09 hodine.)
V. Palko, poslanec: (2001-10-17):
Pán predsedajúci, prosím, aby ste otvorili rozpravu.
V. Veteška, podpredseda NR SR: (2004-06-24):
Ako prvý bude hovoriť pán poslanec Vážny.
Grečková, Lea, poslankyňa NR SR (2014-03-25):
Keďže sme hlasovali o pozmeňujúcich návrhoch zo spoločnej správy, aj o pozmeňujúcich návrhoch z rozpravy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
M. Hort, podpredseda NR SR: (2010-02-02):
Pán poslanec Martin Fronc, nech sa páči.
M. Číž, podpredseda NR SR: (2007-06-26):
Budeme pokračovať druhým čítaním o vládnom návrhu zákona, ktorým sa dopĺňa zákon č. 315/2001 Z. z. o Hasičskom a záchrannom zbore v znení neskorších predpisov . Tento vládny návrh zákona ste dostali pred prvým čítaním ako tlač 270 a spoločnú správu výborov máte ako tlač 270a. Pán podpredseda Kaliňák, poprosím vás, aby ste sa ujali slova a v mene vlády odôvodnili predložený návrh zákona.
Bugár, Béla, podpredseda NR SR (2011-07-12):
Prezentujme sa a hlasujme o návrhu prerokovať návrh zákona v treťom čítaní ihneď. (Hlasovanie.) Prítomných 143, za 78, proti 2, zdržalo sa 62 poslancov, 1 nehlasoval. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Konštatujem, že nie je to tak, vyhlasujem rozpravu za skončenú. Nech sa páči.
Maďarič, Marek, poslanec NR SR (2011-03-22):
10ani ministerka, dvakrát ste povedali, že cítite veľmi silný mandát. Vy neviete, čo je to silný mandát. Na také hlboké a závažné zmeny máte mandát veľmi slabý. Mandát koalície v polčase rozpadu. Povedali ste tiež, že rozumiete tomu, čo povedal pán podpredseda parlamentu Fico. Neviem, či naozaj rozumiete, ale ja vám to teda inými slovami zopakujem. Tie škodlivé a nedemokratické zmeny budú veľmi rýchlo aj s osobami zmenené. A veľmi plamenne ste nám vyčítali zlo Mečiara. Predstaviteľka tej politickej strany, ktorá pred piatimi rokmi, po voľbách v roku 2006, veľmi, veľmi, veľmi chcela ísť do koalície s HZDS a s Mečiarom, aj s jeho krvavými paprčami. Asi máte v SDKÚ presvedčenie, keď tak hovoríte o zle a dobre, že vy viete aj tie krvavé paprče meniť na krištáľovo čisté. A vám je dovolené všetko. Takže nezabúdajte, kto chcel ísť do koalície s Mečiarom.
Kollár, Boris, predseda NR SR (2020-05-12):
Ďakujem. Vystúpi pán poslanec Eštok.
Takáč, Richard, poslanec NR SR (2020-07-24):
Môžem pokračovať?
Sulík, Richard, poslanec NR SR (2012-09-25):
Ďakujem pekne. Áno, pán Pollák, máte pravdu, to s tým buldozérom v tej osade bolo také trochu nehodné vážnosti tejto problematiky. Na druhej strane chápem to ako snahu upútať verejnosť a nevnímal by som to nejak ďalej dramaticky, každý si volí prostriedky, ktoré sa k nemu hodia. Ale myslím si, že jedna chyba vo vašich úvahách je tá, že vy vlastne vravíte, no dobre, poďme riešiť problém s rómskymi chatrčami, ale zároveň vyriešme aj nejakým zvláštnym alebo nelegálnym spôsobom postavený hotel pána Širokého. No, to je asi, ako poďme riešiť sociálnu situáciu na Slovensku, keď prestanú umierať deti v Etiópii. Jednoducho musíme sa rozlúčiť s tým, že vyriešime všetko naraz, a poďme riešiť to, čo riešiť vieme. To, na čo tie prostriedky sú, možnosti sú a tam, kde je, skrátka, najväčší, najväčší problém. A z tohto pohľadu je správne, že takýto návrh je na stole. Kolegyňa Nicholsonová sa vyjadrí potom aj k samotnému obsahu. Ďalšia vec, ktorú si treba uvedomiť, je, že nestačí jeden návrh. Toto nie je prípad povedzme daňového systému, kde stačilo dôjsť s jednou pomerne veľkou vecou, a to rovnou daňou, zvyšok sa tomu prispôsobil a táto jedna idea výrazne posunula slovenskú ekonomiku. Nie je to tak. Tu neexistuje tá jedna veľká myšlienka. Tu, skrátka, to bude súbor desiatok opatrení a ten problém čiernych stavieb je zaručene jedna z nich. Možnože ten návrh má nedostatky, ale vo svojej podstate si myslím, že stojí za to, o ňom diskutovať. A ako vravel aj Ľudo Kaník, dá sa vylepšiť. A to ja nemám, veď počuli sme to v mojich predošlých faktických, ja nemám problém skritizovať SDKÚ, ale tu si... (Prerušenie vystúpenia časomerom.)
Žiga, Peter, podpredseda NR SR (2024-09-13):
Teraz dávam slovo spoločnému spravodajcovi z výboru pre kultúru a médiá poslancovi Petrovi Náhlikovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Laššáková, Jana, podpredsedníčka NR SR (2015-03-18):
Na vystúpenie pána poslanca s faktickou poznámkou pán poslanec Osuský. Končím možnosť prihlásiť sa s faktickými poznámkami. Nech sa páči.
Tomáš, Erik, poslanec NR SR (2021-06-22):
Ďakujem veľmi pekne za každú faktickú poznámku, špeciálne ďakujem za tie podporné a vybral som si teda dve. Pani kolegyňa Drábiková, ja mám rád oponentúru, len viete, keby ste sa aspoň trochu pripravili, a keď už niečo chcete povedať. Ale to je naozaj, ja neviem, že či vôbec má zmysel s ľuďmi ako vy diskutovať, pretože hovoríte napríklad o tom, že viete, a niektoré deti majú intoleranciu k strave a ich rodičia musia mať špeciálnu stravu. Ale asi možno ani netušíte, že aj toto bolo riešené v našom zákone, že tie deti, ktoré mali špeciálnu stravu, tak tá dotácia išla priamo tým rodičom a neboli o nič ukrátené. Druhá vec. Normálne tvrdíte, že teda tá strava sa vyhadzovala a podobne, to boli tie argumenty, keď sme to zavádzali. Vy tušíte vôbec, že tie samosprávy sa s tým poväčšine už vysporiadali? Tu máte viacerých primátorov, starostov, opýtajte sa ich. Keď už niečo idete tvrdiť, tak aspoň, aspoň si to zistite, lebo to sa naozaj nedá počúvať. A po ďalšie hovoríte, že, že teda opravujete a že my sme opravovali tiež, a ste použili príklad tých diskriminovaných ročníkov ’57 – ’63. Ja sa naozaj teším, že sa podarila tá diskriminácia odstrániť, ale ako vznikla tá diskriminácia? Že my sme zaviedli v ústave dôchodkový strop. Bez dôchodkového stropu by nebolo ani týchto žien. A kto nehlasoval za dôchodkový strop? Vaše hnutie OĽANO, ktoré teraz vy prezentujete, takže teraz sa chváliť, že vy ste odstránili nejakú diskrimináciu žien, ktorým by ste vy nikdy nepomohli, lebo ste nehlasovali za ten dôchodkový strop, je niečo fakt neuveriteľné. Pani kolegyňa Žitňanská, áno, zvýšili ste dotáciu na 1,30 eur, ale ešte raz opakujem, dali ste to len úzkej skupine detí, 450-tisíc detí nedostane nič, čo sa týka dotácie. A opäť riešite iba ten finančný aspekt. Ja som o tom hovoril v tom svojom príhovore. Tu išlo predovšetkým o zlepšenie stravovacích návykov detí, pretože tie štatistiky najmä na druhom stupni základných škôl, čo sa týka stravovania v školách, boli strašidelné.
Číž, Miroslav, podpredseda NR SR (2014-12-11):
Ďakujem pekne, pán minister. Teraz prejdeme k otázke číslo 5, ktorú položil pán poslanec Jozef Mikloško, je prítomný v sále, a položil otázku ministrovi práce, sociálnych vecí a rodiny Slovenskej republiky Jánovi Richterovi. Otázka znie: „Zákon č. 447/2008 Z. z. v § 22 ods. 4 diskriminuje rodinných príslušníkov pri osobnej asistencii ťažko zdravotne postihnutých. Vylúčenie rodinných príslušníkov z vykonávania tejto asistencie obmedzuje zdravotne ťažko postihnutého človeka v slobodnom výbere a rozhodovaní. Z toho dôvodu plánujem novelizovať tento zákon. Aké zásadné prekážky vidíte v poskytovaní osobnej asistencie zo strany rodinného príslušníka?“ Máte slovo, pán minister, oznámte ukončenie odpovede, prosím.
Grendel, Gábor, podpredseda NR SR (2021-10-19):
Vyhlasujem rozpravu za skončenú. Pristúpime k ďalšiemu bodu programu 48. schôdze, ktorým je návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov. Návrh vlády je pod tlačou 737. Prosím pána ministra dopravy a výstavby Slovenskej republiky Andreja Doležala, aby návrh vlády odôvodnil. (Rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov , 737.)
P. Hrušovský, predseda NR SR: (2004-05-26):
vládneho návrhu zákona o zdravotnej starostlivosti,  službách súvisiacich s poskytovaním zdravotnej starostlivosti a o zmene a doplnení niektorých zákonov , ktorý prerokúvame ako tlač 638. Nech sa páči, pán poslanec Novotný.
Matej, Ondrej, poslanec NR SR (2011-09-14):
Ďakujem pekne za slovo. Pán kolega Fico, vy ste vyzvali ministra zahraničných vecí, aby vám povedal, čím ste vo svojom vystúpení urazili predsedníčku vlády. Možnože priamo ste ju neurazili, ale spôsobom, ako ste pospájali rôzne výrazy, napríklad madam transparentná, ako ste pospájali polopravdy, ste ju dehonestovali. Ja som tu hovoril, ale vy ste tu neboli, o faktoch. A jeden fakt vám ešte raz ukážem. Nie vám raz, ale vám ukážem. Čo je fakt. Rozdiel medzi cenou, za ktorú ste vy zakontrahovali budovu daňového úradu a my, naša vláda, je 0,7 mil. v prospech štátneho rozpočtu. Pri mýte ste zakontrahovali najvyššiu cenu oproti iným ponukám a rozdiel je mínus 220 mil. eur. Myslím, že tomu rozumie každý. A tretia poznámka je o tom, že som bol rád, že som sa dozvedel z vášho vystúpenia teraz, že sa pridáte k ústavnému zákonu o rozpočtovej zodpovednosti, resp. uvažujete o tom. Ale ste tam povedali zase jednu polopravdu, že my sa k tomu pridáme, aby sme vás donútili nezadlžiť krajinu na 60 %. Ja viem, aký návrh zákona, ústavného zákona máte na stole, pán Robert Fico. Návrh hovorí, aby toto zadlženie, od ktorého budú platiť sankcie, je vo výške 50 %. Tak keď to chcete dodržať, pripojte sa k tomu, ale s hranicou 50 %. Ďakujem pekne.
Antal, Peter, poslanec NR SR (2018-02-07):
Pán predsedajúci, dajte hlasovať o druhom pozmeňujúcom návrhu pána poslanca Pavelku.
Grendel, Gábor, podpredseda NR SR (2021-12-09):
Nech sa páči, pani ministerka.
Laššáková, Jana, podpredsedníčka NR SR (2014-05-28):
Nech sa páči, pán poslanec Pollák, máte slovo. Skončíte do devätnástej? Dobre, ďakujem.
Sulík, Richard, predseda NR SR (2011-07-07):
Ďakujem. S faktickými poznámkami sa prihlásili štyria poslanci. Uzatváram možnosť sa prihlásiť s faktickými poznámkami. Slovo má pani poslankyňa Laššáková.
Bugár, Béla, podpredseda NR SR (2018-12-04):
Na vystúpenie pána poslanca s faktickými poznámkami traja. Pani poslankyňa Gaborčáková.
Laššáková, Jana, doterajšia podpredsedníčka NR SR (2016-03-23):
Pán poslanec Stanislav Drobný.
Hlina, Alojz, poslanec NR SR (2013-12-06):
Pán predseda, dovoľte, aby som opätovne dal procedurálny návrh. Naozaj dlhodobo kolegyňa Hufková pracuje na hrane zákona, resp. za hranou zákona. Nie je možné vydávať tvrdenia niekoho iného za svoje vlastné bez toho, aby ste uviedli zdroj. Chcem poprosiť a dám procedurálny návrh, aby poslanci pri tom, keď nehovoria svoje vlastné tvrdenia, čítajú niekoho iného tvrdenia, uviedli zdroj. Ďakujem pekne.
Blanár, Juraj, podpredseda NR SR (2021-12-02):
Pán poslanec Kerekréti.
Danko, Andrej, predseda NR SR (2018-02-14):
Vyhlasujem všeo... A ešte reakcia na faktické, pán poslanec Mazurek.
P. Kresák, poslanec: (2002-02-13):
A teraz k tomu logickému problému. Ten logický problém vychádza z toho, že navrhovaný text používa nie právne, ale politologické pojmy. Je strašným rizikom a je nepriechodnou cestou, keď do právneho poriadku zavádzame politologické pojmy, ktoré nemajú svoj obsah, a to je nielen takzvaný národný záujem, ktorý je vlastne zlým prekladom, pretože tam by bolo treba hovoriť, ak tak o štátnom záujme alebo záujme Slovenskej republiky. Ale to je také isté riziko s používaním tých zmienených pojmov kolegyňou Belohorskou, ako je otčina alebo krajina. Takéto pojmy v právnom poriadku nemôžeme používať, pretože tým prinesieme iba zmätok a chaos. Ďakujem.
M. Kovačócy, poslanec: (2007-05-09):
Predseda Národnej rady Slovenskej republiky svojím rozhodnutím č. 272 z 23. apríla 2007 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov na prerokovanie Výboru Národnej rady Slovenskej republiky pre obranu a bezpečnosť v termíne ihneď. Výbor Národnej rady Slovenskej republiky pre obranu a bezpečnosť predložený návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov prerokoval na svojej 15. schôdzi dňa 9. mája 2007 a neprijal platné uznesenie, nakoľko nebol uznášaniaschopný podľa § 52 ods. 2 zákona č. 350/1996 Z. z. v znení neskorších predpisov. Počet všetkých poslancov mal byť 12, prítomných bolo 6 poslancov. Ďakujem.
Kamenický, Ladislav, poslanec NR SR (2020-11-24):
Ďakujem pekne. Pán Pročko, na vás sa neoplatí moc debatovať, ale viete, ja si neodpustím. Vy tu rozprávate veci, vám keby dal niekto sto euro, vy budete rozprávať, čo vám ten človek povie, aby ste rozprávali. A to, za tým si stojím. Robili ste iné veci, nechcem ich tu spomínať, lebo by som sa hanbil. Pán Viskupič, neplnili ste vlastné rozpočtové ciele. Viete, keď si dáte rozpočtový cieľ vyrovnaný rozpočet, tak je to iné, ako keď si dáte rozpočtový cieľ 9,68, to je, a budúci rok 7,44 percenta. Inač sa to plní a o tom som sa aj snažil hovoriť. A keď máte plniť napríklad nejaké pravidlá Európskej komisie, to, čo sme si dohodli všetky členské krajiny, dnes niektoré pravidlá sú uvoľnené, a preto je rozdiel, či plníte vyrovnaný rozpočet alebo cieľ 10 % mínus. A, pán Lehotský, pozrite sa, naučme sa baviť o číslach a môžme mať rozdielne názory, ja s tým nemám problém, ale nespochybňujme si čísla. Ak poviem zlé číslo, tak povedzte, ktoré som povedal zle, viete a potom si môžme rozobrať, že aký je na to názor. Ja sa tejto debaty chcem držať a ja som si vždy vážil výbor pre financie a rozpočet a tam sme sa väčšinou bavili o číslach a myslím, že tak aj treba pokračovať. Ďakujem pekne.
Huba, Mikuláš, poslanec NR SR (2014-09-10):
Ďakujem pekne za slovo. Musím povedať, že to, čoho sme tu svedkami v ostatných mesiacoch ohľadom vývozu vody, je jedno obrovské Kocúrkovo. Keď si to tak zrekapitulujeme, vláda najskôr, a to už v roku 2012, schválila materiál s názvom Voda ako strategická surovina štátu..., ten názov bol trošku dlhší, ale nebudem ho celý čítať, v ktorom predpokladá, že by sa mohlo obchodovať so značnou časťou vody zo Slovenska. Potom príde do Národnej rady s návrhom zákona, ktorý údajne má vývoz vody zakázať, ale v skutočnosti ho povoľuje a umožňuje, na tom sme sa zhodli takmer všetci aspoň z opozície, ale našťastie aj z veľkej časti odbornej a laickej verejnosti. A až potom, keď narazí na tento masívny odpor – a nielen opozičných poslancov, ale aj početnej časti odbornej komunity a viac ako 60-tisíc občanov podpísaných pod petíciu proti takémuto riešeniu vývozu vody –, ako keby zaradila spiatočku a zahrá sa na najväčšieho ochrancu vody na Slovensku a príde tu s ústavným zákonom, ktorý údajne má chrániť vodu. Ja len zdôrazním, v čom je ešte akási korunka nad tú celú perfídnosť, a to je to, že ten kontroverzný zákon, o ktorom sme tu toľko hovorili, alebo návrh zákona, o ktorom sme toľko hovorili pred dvoma mesiacmi, je naďalej v procese, predkladatelia ho nestiahli. Čiže o čom tu vlastne hovoríme, k čomu nás to chcú predkladatelia opäť dotlačiť? Ďakujem.
Danko, Andrej, predseda NR SR ():
Vážená pani prezidentka, dovoľujem si vás požiadať, aby ste teraz prvýkrát vo funkcii hlavy štátu vystúpili pred Národnou radou Slovenskej republiky a občanmi Slovenskej republiky a súčasne predniesli inauguračný prejav.
Viskupič, Jozef, poslanec NR SR (2012-12-12):
Ďakujem. Mám aj jednu otázku, keďže reagujem na tvoje vystúpenie, a to je, že, preboha, prečo na koniec? Tá debata sa mohla niesť aj trošku možno v inom duchu, lebo je jedno, čo môžeme o tomto prejave povedať, a to nechcem kvalitatívne hodnotiť, ale povedať, že minimálne bol veľmi podnetný. Prekvalifikovať koniec roka, koniec sveta z 21. 12. 2012 na apríl 2014 je fakt zaujímavý point. Bolo a možno je veľmi zaujímavé, alebo bolo by možno do budúcna zaujímavé vystúpiť skôr, pretože súčasne bude môcť reagovať na tento už iba minister a možno spravodajca v záverečnom slove a okrem jedného pána poslanca z vládnej strany sa k faktom, ktoré si spomenul, nevyjadril nikto, čo je možno škoda. Čo ma ešte zaujalo ako druhá, druhá vec, a to je hmatateľná vec, tak to je prirovnanie s osudom krajiny vedeným pod Orbánom, kde vidím takisto veľkú paralelu, keď sa moc prevezme bez patričného pocitu zodpovednosti. Toto je to, čo chýba v rozpočte a vôbec v tej architektúre rozpočtu, ako si povedal, aj mne. Ďakujem.
Mazurek, Milan, poslanec NR SR (2018-09-19):
Pán poslanec Berňaták, vy ste povedali, že v názve strany Sloboda a Solidarita nie je meno pána Slobodu. A ako to vy viete? Ja sa vás pýtam, lebo ja si teraz napríklad môžem myslieť, že Sloboda, je to Vladimír Sloboda, je to v názve politickej strany. Vysvetlite mi, ako vy to môžete vedieť. (Povedané so smiechom.) Čo keď ja som presvedčený o niečom inom? Lebo naozaj v tom návrhu to absolútne nemáte doriešené. Teraz naozaj sme sa dostali do stavu, kedy vy môžete mať takýto názor, ja budem mať takýto názor. A teraz ako napríklad povedala aj podpredsedníčka Národnej rady, oni možno vstupovali do strany s tým, že oni vstupujú do strany pána Slobodu, že v tej strane je pán Sloboda a je tam aj Solidarita. Naozaj vôbec to nemáte doriešené.
K. Tóthová, poslankyňa: (2006-02-07):
Budem chcieť vystúpiť a mám viaceré pripomienky, ako je vám to známe, k vašej činnosti a vôbec, nikdy som vašu reformu zdravotníctva nepodporila, ale to, čo hovoril predrečník, musím mu dať za pravdu, že skutočne vysoká úroveň našich lekárov, ktorá je uznávaná vo svete, je aj vďaka fakultnej nemocnici, k tomu, že je prepojená na vysokú školu, k tomu, že má tie vzťahy a tie finančné toky, aké mala dodnes, a že akciovú spoločnosť z nej robiť je skutočne nenáležité. Pán minister, neviem, či sa vám dostali hodnotenia priamo do uší tak, ako boli vyslovené, ale myslím si, že každý človek, ktorý je ochotný robiť vec dobre, keď počuje také pripomienky, musí zvažovať, či to, čo robí, robí správne. Ja si myslím, že vaše konanie vonkoncom nebolo správne.
M. Vášáryová, poslankyňa: (2007-04-13):
Ďakujem pekne.
Laurenčík, Milan, podpredseda NR SR (2020-09-16):
Ďakujem a prerušujem rokovanie o tomto bode programu. Teraz pristúpime k prvému čítaniu o vládnom návrhu zákona o dohľade nad uplatňovaním náležitej starostlivosti v dodávateľskom reťazci dovozcov dovážajúcich cín, tantal a volfrám, ich rudy a zlato v pôvodnom, s pôvodom v oblastiach zasiahnutých konfliktom a vo vysi... vysoko rizikových oblastiach. Také zložité slovo. Vládny návrh zákona je uverejnený ako tlač 200. Návrh na jeho pridelenie na prerokovanie výborom je v rozhodnutí č. 191. Prosím prvého podpredsedu vlády a ministra hospodárstva Slovenskej republiky pána Richarda Sulíka, aby vládny návrh zákona uviedol. Pán minister, nech sa páči, máte slovo. (Rokovanie o vládnom návrhu zákona o dohľade nad uplatňovaním náležitej starostlivosti v dodávateľskom reťazci dovozcov dovážajúcich cín, tantal a volfrám, ich rudy a zlato s pôvodom v oblastiach zasiahnutých konfliktom a vo vysokorizikových oblastiach , tlač 200.)
Kremský, Peter, poslanec NR SR (2022-02-03):
Ďakujem. Chcem upozorniť poslancov výboru pre hospodárske záležitosti, že mimoriadny výbor k cenám energií sa uskutoční o dvanástej hodine v rokovacej miestnosti výboru pri Mikulášskej bráne.
Hrnčiar, Andrej, podpredseda NR SR (2017-11-30):
Ďakujem. Pán navrhovateľ, vzhľadom na to, že sme zlúčili rozpravu , prosím, aby ste zaujali svoje určené miesto v rokovacej sále. A teraz dávam slovo spravodajcovi, ktorého určil navrhnutý gestorský ústavnoprávny výbor, Ondrejovi Dostálovi, aby v Národnej rade podal, aby Národnej rade podal spravodajské informácie k obidvom návrhom.
Laššáková, Jana, podpredsedníčka NR SR (2012-05-15):
Na vystúpenie pána poslanca piati poslanci s faktickými poznámkami. Končím možnosť prihlásiť sa s faktickými poznámkami. Nech sa páči, pán poslanec Sulík.
P. Paška, predseda NR SR: (2009-06-17):
(Hlasovanie.) 138 prítomných, 121 bolo za, 13 proti, 3 sa zdržali, 1 nehlasoval. Návrh sme pridelili výborom a určili lehotu na prerokovanie. Teraz bude pán poslanec Goga uvádzať v prvom čítaní hlasovanie o vládnom návrhu zákona, ktorým sa dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva . Je to tlač 1108.
Zmajkovičová, Renáta, podpredsedníčka NR SR (2013-03-13):
Pán poslanec Baška.
Grendel, Gábor, podpredseda NR SR (2022-10-21):
Ako posledný s faktickou poznámkou pán poslanec Ján Benčík.
Laurenčík, Milan, podpredseda NR SR (2020-11-26):
Ďakujem veľmi pekne a prerušujem rokovanie o tomto bode programu. Ďalej budeme pokračovať termínovaným bodom, prvým čítaním o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony. Vládny návrh zákona je pod tlačou 325, návrh na jeho pridelenie na prerokovanie výborom je v rozhodnutí č. 321. Prosím pána ministra práce, sociálnych vecí a rodiny Slovenskej republiky pána Milana Krajniaka, aby nám vládny návrh zákona uviedol. Pán minister, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 325.)
Žiga, Peter, podpredseda NR SR (2024-01-17):
Pani poslankyňa Kleinert.
Danko, Andrej, podpredseda NR SR (2024-06-20):
Poslanec Matovič. Nie je v sále. (Reakcia z pléna.) A už, áno, prepadol čas. (Reakcia z pléna.) Čo, pán Šipoš? Že som si nevšimol, áno, máte pravdu. Áno, áno. (Reakcia z pléna.) Je to pravda. Pani poslankyňa Kalmárová, pripraví sa pani poslankyňa Kolíková, tá čas má 14 sekúnd.
Hrušovský, Pavol, podpredseda NR SR (2010-12-10):
Pokračujeme v rokovaní. (Reakcie z pléna.) Páni poslanci, skúste si prečítať zákon o prokuratúre a o kompetenciách a právomociach predsedu Národnej rady v tejto konkrétnej veci. Pán predseda... Poprosím pána poslanca Brocku, aby z poverenie výboru pre sociálne veci a bývanie... (Ruch v sále. Reakcie z pléna.) Pán poslanec Fico, nech sa páči, ale dajte návrh preto, lebo ja som zatiaľ z vášho vyjadrenia nepočul, že ste dali návrh, o ktorom chcete hlasovať. Páni poslanci, prosím kľud.
Mikloško, Jozef, poslanec NR SR (2013-02-14):
Áno, už-už k zákonu. (Hovorené zároveň s predsedajúcou.) Prepáčte, prepáčte, pani, nejako mi to ušlo, no, ale už... (Smiech v sále.) Nie. Ale toto je vážna vec v tomto, že tento materiál sa zadarmo rozdáva ako propagácia farmafiriem a patrí presne pod takéto tlačoviny. Proste uzáver je takýto. Mamička ide k lekárovi, lekár hneď, najprv zistí, či nie je v druhom stave, okej, fajn, potom predpíše nejaké tabletky, hormonálnu antikoncepciu. A dieťatko je zachránené, mamička mu to dá do kabelky, večer ide na rande. Mamička je spokojná. Všetko je happy. Dobre. Našiel som si také vyjadrenie českej gynekologičky Heleny Máslovej, ktorá povedala, že hormonálna antikoncepcia pre mladých je zverstvo. Je to najväčšie zverstvo, pretože sa vôbec nehovorí o možných rizikách. Ona napríklad zistila, že stránka, kde sa to reklamuje, nechcem ju propagovať, jej pilierom sú práve tieto hormonálne tabletky pre dievky a antidepresíva. A v superlatívoch sa o tom hovorí, vôbec sa nehovorí o vedľajších účinkoch. Masovo sa to dneska predáva bez brania na zreteľ zvyšujúci sa počet nádorových ochorení prsníkov a tiež ďalších problémov, ktoré z tohto vyplývajú. Toto všetko, citujem tú pani Helenu Máslovú. Podávané hormóny vyradia z činnosti jej vlastný systém a nahradia ho cyklom umelým. Presne tieto dievčatá sú typickými kandidátmi na neplodnosť a stretávam sa s nimi vo svojej ordinácii, píše pani Maslová. V pätnástich začne s antikoncepciou, v dvadsaťosmičke ju vysadí a v tridsiatke sa lieči na neplodnosť a o ďalšie dva roky ide na umelé oplodnenie. Už nechcem toto ďalej hnať, ale pani Máslová upozorňuje na veľmi nezanedbateľné riziko trombózy, nedávno aj v našich novinách bežali články s tými tabletkami Diana, naraz, hurá. No a teda toto sú tiež tlačoviny nebezpečné pre mládež, takisto nebezpečné pre spoločnosť, lebo proste zaťažujú zdravotníctvo. A tu sa už nikto nepýta, že tie firmy, ktoré takto predávajú vo veľkom svoje pilulky, potom neplatia za všetky dôsledky tých chorôb, ktoré týmito pilulkami zapríčinia. No, je to troška iná téma, ale je to tiež tlačovina. Ja to tu môžem doniesť, mám to doma, nevedel som to nájsť teraz, lebo včera bol ten futbal, som sa pozeral, neviem, kde to mám, v ktorej škatuli. Ja som tiež ten pozmeňovák, ktorý pán Vašečka navrhol, podpísal. Je to spresňujúce, pozmeňujúce a akceptujú sa všetky námietky Legislatívnej rady. A teda budem za neho hlasovať. Takže prepáčte za maličký úlet, ale na Valentína som si to mohol dovoliť. (Povedané so smiechom.) Ďakujem. (Potlesk.)
Danko, Andrej, predseda NR SR (2019-04-03):
Prosím, prezentujme sa a hlasujme. (Hlasovanie.) Prítomných 129 poslancov, za 22, proti 53, zdržalo sa 45, nehlasovalo 9. Konštatujem, že Národná rada sa uzniesla, že nebude pokračovať v rokovaní o návrhu ústavného zákona. Pani poslankyne, páni poslanci, chcem vás informovať, že navrhovateľka poslankyňa Viera Dubačová písomne požiadala aj v mene spolupredkladateľa o vypustenie bodov 86 až 90 zo schváleného programu tejto schôdze a o ich zaradenie do návrhu programu nasledujúcej schôdze. Sú to tlače 1362, 1363, 1364, 1365 a 1366. Je všeobecný súhlas? (Súhlasná reakcia z pléna.) Ďakujem. Vážené panie poslankyne, vážení páni poslanci, chcem vás informovať, že vláda dnes na svojom rokovaní schválila návrh na skrátené legislatívne konanie o návrhu skupiny poslancov Národnej rady, tlač 1412, týkajúci sa zrušenia osobitného odvodu obchodných reťazcov a zákon o ich dani z príjmu. Uvedený návrh vlády navrhujem zaradiť do programu dnes o 14.00 hodine. Po schválení skráteného legislatívneho konania pristúpime k prerokovaniu návrhu skupiny poslancov v prvom čítaní. Návrh vlády na skrátené legislatívne konanie, ako aj návrh zákona je zverejnený na webovom sídle pod tlačou 1412, 1413. Sú aj na prezencii. Prosím, prezentujme sa a hlasujeme o predmetnom. (Hlasovanie.) Prítomných 139 poslancov, za 75, proti 59, zdržalo sa 3, nehlasovali 2. Konštatujem, že sme uvedený návrh schválili. Výslovne ešte raz vás upozorňujem, pán poslanec Poliačik, aby ste sa slušne správal nielen pred kamerami, ale aj v sále Národnej rady. Ešte raz, pripravte sa na disciplinárne konanie. Ďakujem. (Smiech v sále.) Tri procedurálne návrhy. Pán poslanec Petrák.
Glváč, Martin, podpredseda NR SR (2019-03-29):
Poslanec Poliačik.
Hrnko, Anton, poslanec NR SR (2016-12-06):
Pán poslanec Grendel, predpokladám, že keď ste boli blízko Lipšica, že patríte medzi veriacich. Viete, ono je ľudská spravodlivosť a je spravodlivosť vyššia, božská. Ľudskú spravodlivosť je možné dosiahnuť len právnymi krokmi. Božská spravodlivosť je absolútna, aspoň pre nás veriacich, a nespochybniteľná. Ale môžem vám povedať jednu vec. V histórii bolo obrovské množstvo pokusov urobiť Božie kráľovstvo na zemi a presadiť spravodlivosť tam, kde patrí božská spravodlivosť, ľudskú spravodlivosť. Všetky tieto pokusy skončili hekatombami mŕtvych, zničených životov, zničených osudov. Nevydávajme sa touto cestou. Nechajme toto historikom, oni o tom, história o tom vyriekne taký súd, ktorý bude taký tvrdý pre všetkých zúčastnených, pre tých, čo dávali amnestie synom i pre tých, čo dávali amnestie iným. Takže ja v princípe z tohto dôvodu nemôžem túto záležitosť podporiť. Ďakujem.
Figeľ, Ján, podpredseda NR SR (2013-12-12):
Ďakujem pekne aj ja a prerušujem rokovanie o tomto bode programu. Ďalším bodom programu v poradí je návrh skupiny poslancov Národnej rady Slovenskej republiky na prijatie stanoviska Slovenskej republiky, teda deklarácie o daňovej suverenite v priamych daniach. Návrh má tlač 743 a informácia z výborov je pod číslom 743a. Teraz dávam slovo pánovi poslancovi Ivanovi Štefancovi, aby tento návrh za skupinu poslancov uviedol. (Rokovanie o návrhu skupiny poslancov Národnej rady Slovenskej republiky na prijatie stanoviska Slovenskej republiky – Deklarácia o daňovej suverenite v priamych daniach , tlač 743.)
Figeľ, Ján, podpredseda NR SR (2012-11-30):
Pokojne. Nech sa páči, ďalším prihláseným do rozpravy je pán poslanec Ľudovít Kaník, dávam mu týmto... (Reakcia z pléna.) Nie je prítomný? Takže stráca poradie. Pán Ivan Štefanec, nech sa páči.
Hlina, Alojz, poslanec NR SR (2014-09-11):
Ďakujem pekne. Ja len takú poznámku, lebo kolega ocenil aj, že sa aj udiali niektoré zmeny a spomenul konkrétne aj tú, ktorú aj ja oceňujem ako systémovú vec, že sa precizovala tá záležitosť toho postupu z funkcie riaditeľa. Niekedy človek má taký pocit márnosti nad márnosť, že či to má zmysel, alebo nemá, tak takéto drobné veci, sekundárnym dôsledkom bude, že motivujú možno do ďalšieho. K tým ostatným veciam chcem len povedať, že ja som to vnímal ako systémovú vec a ja len zaprajem tomu fondu, aby to, čo predkladateľ chce, aby plnil, aby sa to aj podarilo. Ja ak tých, tému sa snažím obsiahnuť viac a tejto sa dobrovoľne vzdávam, aby som neurazil členov kultúrnej obce, prajem tomu fondu, aby výsledok, aby bolo to, čo sa chcelo. Ďakujem.
Danko, Andrej, predseda NR SR (2017-12-13):
Pán poslanec Paška.
Zelník, Štefan, poslanec NR SR (2018-06-13):
Tým sme vyčerpali hlasovanie o všetkých pozmeňujúcich návrhoch zo spoločnej správy a z rozpravy. Pán predsedajúci, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď.
Figeľ, Ján, podpredseda NR SR (2014-01-28):
Ďakujem pekne. Teraz dávam slovo spoločnému spravodajcovi z výboru pre hospodárske záležitosti pánovi poslancovi Viliamovi Holevovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Kažimír, Peter, podpredseda vlády a minister financií SR (2018-09-13):
Ďakujem. Dovoľte mi prečítať odpoveď. Zahraničná politika Slovenskej republiky voči Rusku je v súlade so schválenými piatimi princípmi Európskej únie, resp. koncepciou NATO pod názvom Double Track. Slovenská republika svoj postup konzultuje predovšetkým so Spojeným kráľovstvom. Všímame si však aj reakcie ďalších krajín po zverejnení nových informácií. Prvoradým cieľom je poslať jasné posolstvo, že podobné kroky sú neprijateľné a vinníci musia byť braní na zodpovednosť. Vyhostenie pracovníkov spravodajských služieb tretej krajiny s diplomatickým krytím presahuje kompetencie rezortu zahraničných vecí a konečné slovo musí mať vláda Slovenskej republiky. Ďakujem, skončil som.
Figeľ Ján, podpredseda NR SR (2015-02-04):
Dámy a páni, (zaznievanie gongu) dve minútky ešte.
Danko, Andrej, podpredseda NR SR (2023-12-06):
Ďakujem, pán poslanec. Pýtam sa, či sa chce niekto prihlásiť do rozpravy ústne. A s reakciou na faktické pán poslanec Dostál.
Janckulík, Igor, poslanec NR SR (2023-12-20):
Ďakujem za slovo. Pán kolega Stachura, ďakujem za tvoje vystúpenie. Vidno, že máš skúsenosti, pracoval si aj tuná, aj v zahraničí, tak vieš, ako to chodí. Ja sa vyjadrím k tomu oddlžovaniu nemocníc. Mňa to tiež mrzí, že stále nalievame, nalievame ako keby niekde do studne a stále sa to tratí. A Žilinský samosprávny kraj je zriaďovateľom štyroch nemocníc v Dolnom Kubíne, Trstenej, v Liptovskom Mikuláši a v Čadci. Ale tam sa neoddlžuje nič, tam to normálne funguje. Samozrejme, neoperujú sa tam, ja neviem, operácie sŕdc alebo nejaké takéto, ale, ja neviem, bedrové kĺby, kolená alebo rôzne tiež náročná operácie sa tam robia, realizujú. Ale nik neoddlžuje tie nemocnice, tie nemocnice normálne fungujú. Tak ja nechápem, prečo tieto veľké nemocnice štátne nefungujú. Spomínal si aj čakacie doby na emerká a cétečká. Samozrejme, že trend je taký, že ľudia sa boja o svoje zdravie a potrebujú čím skôr sa dať vyšetriť, aby vedeli, že či sú zdraví alebo chorí, lebo vedia, že ak sú chorí, tak budú mať veľký a veľký problém. Mňa len mrzí, že niektoré magnetické rezonancie a cétečká majú súkromné firmy vo svojom vlastníctve. Ja som nie proti vlastníctvu súkromných firiem, keď nemá na to štát alebo tá nemocnica, ktorá tam robí tú svoju činnosť, nech to majú aj súkromníci. Ale mrzí ma, že koľkokrát by si nemocnica mohla to cétečko alebo magnetickú rezonanciu kúpiť, ale nemôže, lebo je tam zazmluvnená súkromná firma a štátna Všeobecná zdravotná poisťovňa neposkytne limity pre tú nemocnicu, ktorá je vo vlastníctve tej VÚC-ky alebo štátu. Toto je akože úplne choré. Ďakujem.
Šuca, Peter, poslanec NR SR (2016-05-19):
Ďakujem pekne, pán predsedajúci. Len chcem poďakovať predrečníkom za reakcie na mňa, veľmi pekne ďakujem. Pán kolega možno, keď skončíme, ja poviem svoje výhrady ešte hlbšie a možno si vysvetlíme tie veci k tomu zákonu bližšie. Ďakujem pekne.
T. Rosová, poslankyňa: (2007-07-03):
No a pokiaľ ide o jeho pripomienku na môj komentár k rektorskej konferencii. Stanovisko rektorskej konferencie je vecou rektorskej konferencie. Ja som sa vyjadrovala ku spôsobu, akým podľa mňa nie veľmi dôstojne zasiahol pán prezident rektorskej konferencie do diskusie o tom, ako sa majú vyberať, od koho sa majú vyberať externé poplatky atď. Neviem, či ste zaregistrovali tento jeho zásah, ale bolo to vystúpenie široko medializované. Pokiaľ ide o pripomienku pána poslanca Rydla. Ja sa stotožňujem v tom, že kvantita nemá byť na úkor kvality. Myslím si, že profesor má byť profesor a že teda tá kvantita nemôže zodpovedať kvalite, v žiadnej krajine by nemohlo byť toľko špičkových a vynikajúcich hláv, aby mohlo byť udelených toľko najšpičkovejších, najprestížnejších titulov. Ale nemyslím si, že to znamená, že by sme nemali mať veľa vysokých škôl. Slovensko je krajina s celkom inou urbanistickou štruktúrou ako napríklad Holandsko... (Prerušenie vystúpenia časomierou.)
P. Hrušovský, podpredseda NR SR: (2002-07-10):
Otváram rozpravu, páni poslanci. Pýtam sa, či sa k prerokúvanému návrhu chce prihlásiť do rozpravy niekto ústne, keďže som nedostal žiadne písomné prihlášky. Konštatujem, že nie je to tak. Vyhlasujem rozpravu o tomto bode programu za skončenú. Prerušujem rokovanie o tomto bode programu. Pristúpime k rokovaniu o ďalšom návrhu, ktorým je návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 259/1993 Z. z. o Slovenskej lesníckej komore . Návrh zákona ste dostali ako tlač 1453, informáciu o prerokúvaní návrhu zákona vo výboroch, ako aj o stanovisku gestorského výboru máte ako tlač 1453a. Prosím, aby za skupinu poslancov odôvodnil návrh predkladaného návrhu zákona pán poslanec Juriš. Máte slovo. A. Juriš, poslanec: Ďakujem, pán predsedajúci. Vážené kolegyne, kolegovia, navrhovanú zmenu zákona Národnej rady Slovenskej republiky č. 259/1993 Z. z. o Slovenskej lesníckej komore si vyžiadala doterajšia prax v jeho uplatňovaní. Uvedený zákon doteraz neumožňoval, aby členmi komory sa stali ľudia s lesníckym vzdelaním, ktorí priamo nepracovali v lesnom závode alebo v lesoch. Tento návrh zákona odstraňuje túto abnormalitu, ktorá sa vyskytla pri formovaní toho zákona ešte v roku 1993. Zároveň umožňuje, aby členmi komory sa stali právnické osoby, ktoré sú v lesnom hospodárstve, či už ako štátny podnik alebo súkromní vlastníci, urbáre, mestské lesy, cirkevné lesy a podobne. Zároveň sa ukázalo, že je potrebné, aby táto komora aj vydávala osvedčenie o odbornej spôsobilosti na projektovanie, na zber semien lesných drevín alebo na výkon činnosti odborného lesného hospodárstva, ako aj znalci z odboru oceňovania lesov, aby boli tzv. povinnými členmi komory. Myslím, že táto malá novela zlepší prácu Slovenskej lesníckej komory. Ďakujem.
Danko, Andrej, predseda NR SR (2018-05-16):
Poslankyňa Kiššová, pripraví sa poslanec Dostál.
Mičovský, Ján, poslanec NR SR (2014-10-30):
Ďakujem vám za slovo. Vážená pani podpredsedníčka Národnej rady, vážené kolegyne, vážení kolegovia, vážený pán predkladateľ, vážený pán spravodajca, predovšetkým vážený pán minister... (Prerušenie vystúpenia predsedajúcou.)
Kažimír, Peter, minister financií SR (2017-10-10):
Ďakujem. Ďakujem, pán predsedajúci. Navrhujú sa nové technické požiadavky na funkcionalitu virtuálnej registračnej pokladnice a jej ochranu proti externým vstupom. V záujme dosiahnuť vyššiu ochranu a bezpečnosť evidovaných tržieb elektronickými registračnými pokladnicami sa navrhujú zmeny v rámci certifikácie týchto pokladníc. Zároveň sa navrhuje upraviť proces zabezpečenia prepadnutia elektronickej registračnej pokladnice s cieľom zabezpečiť vyššiu efektivitu vykonávaných kontrol. Ako podnikateľské opatrenie sa novelou navrhuje možnosť nahlasovať zmeny údajov na akomkoľvek daňovom úrade alebo zhovievavejší prístup finančnej správy pri ukladaní pokuty za nesprávne označenie tovaru alebo služby na pokladničnom doklade. Chcem vás informovať takisto o priebehu prvého čítania, kde pripomínam, že práve poslanec Heger v podstate nasvietil možnosť využívania iných softvérov pri používaní virtuálnej registračnej pokladnice. Mám pocit, mám informáciu, že tento problém bol takisto vyriešený na základe osobnej konzultácie s finančnou správou. Chcem vás ešte informovať o obsahu pozmeňujúcich návrhov prijatých na gestorskom výbore. Vylučujeme, prijatými návrhmi sa vylučuje výnimka z používania registračných pokladníc pre podnikateľov s ťažkým zdravotným postihnutím, za ktorých prijímajú tržby osoby, ktoré nie sú s ťažkým zdravotným postihnutím, s cieľom obmedziť zneužívanie tohto inštitútu. V ďalšom sa ustanovuje lehota dva roky na ukladanie sankcií, po uplynutí ktorých sa bude na podnikateľov hľadieť akoby na, ako keby páchateľa správneho deliktu. To znamená, po dvoch rokoch ako keby sa dopustil tohto deliktu prvýkrát. Ďakujem, všetko na úvod.
Ďuriš Nicholsonová, Lucia, podpredsedníčka NR SR (2018-12-03):
S reakciou na faktické poznámky pán poslanec Fecko.
P. Hrušovský, predseda NR SR: (2004-01-21):
(Hlasovanie.) 146 prítomných, 145 za návrh, 1 nehlasoval. Uvedené body zo spoločnej správy sme schválili. Ďalšie hlasovanie, pán poslanec.
Mojš, Milan, poslanec NR SR (2019-09-13):
Teraz pristúpime k hlasovaniu o pozmeňujúcich a doplňujúcich návrhoch z informácie výboru, o bodoch 1 až 4 spoločne.
Budaj, Ján, minister životného prostredia SR (2021-04-30):
Ďakujem pekne. Pán Hattas, odvaha robiť nepopulárne opatrenia je naozaj dobrá poznámka, preto je, nedostal som sa vôbec k tomu veľmi významnému opatreniu, že sme spustili triedenie kuchynského odpadu, ktoré nepopulárne zasiahlo práve vás ako primátora. A ak tomu dávate zelenú, tak len potvrdzujete, že vidíte za roh, že sa nesťažujete, že je to pre vás práca navyše, ale si uvedomujete význam tohoto, tejto separácie. K pani Pivkovej poznamenávam, že budovanie vodovodov a kanalizácií je naozaj na Slovensku zanedbané, že v Predajnej rokujem s pani starostkou. Máme jeden rýchly projekt, po ktorom bude napokon nasledovať definitívne odstránenie. Ten rýchly je kvôli prevencii jarných dažďov a potom bude nasledovať definitívne odstránenie. Pán Ledecký, Demänovská dolina je naozaj prioritná téma. Som rád, že ste ochotný spolupracovať s mojimi štátnymi tajomníkmi. Tí developeri, čo tam boli, už vytriezveli a netvrdím, že by netúžili po ďalších ziskoch, ale vidia, že už aj tá príroda im signalizuje, že nové a nové zjazdovky, nové a nové lanovky, nové a nové bizniscentrá, proste už je tam toho dosť a tá Demänovská dolina si to nezaslúži. Nalepili sa na prírodu títo kšeftári a dokonca na jeden kanál a teraz sa čudujú, že sú problémy. Pán Szőllős, ďakujem. Naozaj dobu pekných rečí som si nemohol užiť, aj ma to mrzí, lebo je pekné a príjemné šíriť pekné reči, ale toľké roky si to užívali moji predchodcovia, že mne zostáva len čierna každodenná... (Prerušenie vystúpenia časomerom.)
Saloň, Marián, poslanec NR SR (2021-03-17):
Ďakujem pekne, pán podpredseda, chcem poprosiť, všetkých kolegov, ktorí sú členmi výboru na kontrolu SIS, že dnes máme o 12.15 hod. štandardné, riadne rokovanie výboru. Ďakujem.
Dostál, Ondrej, poslanec NR SR (2018-05-10):
Pán poslanec Baška, vy ste položili úplne presnú otázku, že čo je lepšie, či lepšie o potrebách trhu práce vie rozhodnúť trh alebo štát, či reálny záujem žiakov, rodičov môže viesť k dobrým výsledkom, alebo tu máme nejakých štátnych plánovačov, ktorí si zoberú nejaké čísla, vypočítajú, vyjdú im nejaké modely a na základe tých modelov namodelujú, že toľkoto teraz treba prijať do takéhoto odboru a hentoľko do hentakého odboru. To je úplne principiálna otázka, či možno plánovať hospodárstvo. Komunisti za predchádzajúceho režimu neverili v schopnosť trhu poradiť si s ekonomickými procesmi a mysleli si, že trh produkuje chaos, že jediný spôsob, ako môže ekonomika dobre fungovať, je, keď ju niekto naplánuje. Vy teraz chcete v školstve urobiť niečo veľmi podobné. A pokúsili ste sa už o to už tým doterajším stavom. Už to, že kraje prostredníctvom nariadení určujú počet prvých tried, je zásahom, ktorý vychádza z tejto sociálno-inžinierskej predstavy pripomínajúcej plánovanú ekonomiku minulého režimu, a teraz to ešte idete zosilniť, lebo doteraz aspoň tie župy, ktoré nezdieľali túto vašu plánovačskú predstavu, to mohli nechať na trh. Mohli nechať to na reálny záujem detí a rodičov, aby si to sami určili, a neobmedzovať školy v tom, koľko chcú otvoriť prvých ročníkov. Teraz to už nebudú môcť robiť. Teraz to už nebude robiť zastupiteľstvo. Bude to robiť predseda samosprávneho kraja a ani on to nebude robiť autonómne, lebo mu to v podstate nadiktuje štát. Ďakujem pekne.
Slafkovský, Alexander, poslanec NR SR (2010-11-05):
Ďakujem pekne. Pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený poslanecký návrh zákona v druhom čítaní.
Richter, Ján, poslanec NR SR (2024-06-26):
Ďakujem pekne za slovo, pán podpredseda Národnej rady. Vážený pán predsedajúci, vážené panie poslankyne, páni poslanci, predkladám návrh na voľbu podpredsedu Národnej rady Slovenskej republiky, uvedený pod tlačou 373. Poslanec Národnej rady Slovenskej republiky Ľuboš Blaha sa písomne, písomným oznámením zo dňa 24. júna tohto roku, ktorý bol doručený podpredsedovi Národnej rady Slovenskej republiky 25. júna, vzdal funkcie podpredsedu Národnej rady k 25. júnu 2024 vzhľadom na jeho zvolenie za poslanca Európskeho parlamentu vo voľbách, ktoré sa konali na Slovensku 8. júna tohto roku. Na návrh poslancov – členov klubu poslancov Národnej rady Slovenskej republiky za stranu SMER – slovenská sociálna demokracia – navrhujeme zvoliť poslanca Tibora Gašpara za podpredsedu Národnej rady Slovenskej republiky. Ďakujem, skončil som.
Grendel, Gábor, podpredseda NR SR (2022-03-22):
S faktickou poznámkou ešte pán poslanec Kočiš.
Hrnčiar, Andrej, podpredseda NR SR (2017-02-08):
Končím možnosť nahlásiť sa s faktickými poznámkami. Tri faktické poznámky na vystúpenie pani poslankyne. Nech sa páči, pán poslanec Baláž.
Hrušovský, Pavol, podpredseda NR SR (2010-10-14):
Ďakujem, pán poslanec. Prosím, zaujmite miesto pre spravodajcov. Otváram rozpravu o tomto bode programu. Písomné prihlášky nemám. Pýtam sa, či chce niekto sa prihlásiť ústne. Nie. Prerušujem rokovanie o tomto bode programu. Budeme pokračovať v rokovaní o vládnom návrhu zákona, ktorým sa mení a dopĺňa zákon o strelných zbraniach a strelive a o zmene a doplnení niektorých zákonov. Poprosím pána ministra vnútra, aby z poverenia vlády Slovenskej republiky predmetný návrh predložil, uviedol a odôvodnil poslancom Národnej rady. Pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 116.)
Hrnčiar, Andrej, podpredseda NR SR (2016-12-01):
Pán poslanec Číž.
Klus, Martin, poslanec NR SR (2017-02-02):
Opäť ďakujem. Veronika, veľmi dobrý príspevok, ako sme si už u teba zvykli. Ja by som chcel len zdôrazniť, že som predložil pozmeňujúci návrh, ktorý umožní, aby sme tých päť rokov ešte získali čas na diskusiu. Takže keď už nie je vôľa dnes sa tu postaviť a povedať „dámy a páni, urobili sme chybu, tento návrh tu nemá čo hľadať“, tak naozaj aspoň posuňme tú účinnosť a diskutujme najbližších päť rokov o tom, či to bol dobrý nápad zaviesť jednokolovú voľbu, alebo či sa nevrátime k dvojkolovej voľbe, resp. či túto nerozšírime aj na voľby do miestnej samosprávy. A ešte k tomu Vladimírovi Mečiarovi. Nezabúdajte, páni predkladatelia, že nakoniec sa mu tá snaha pár mesiacov pred voľbami zmeniť volebný systém otočila a voľby prehral. Tak len aby ste podobnej situácii nečelili aj vy.